ΓΡΑΠΤΗ ΕΡΩΤΗΣΗ E-2754/99

υποβολή: Christopher Heaton-Harris (PPE-DE) προς την Επιτροπή

(18 Ιανουαρίου 2000)

Θέμα: Υποστήριξη δράσεων για την καταπολέμηση της εξάρτησης των νέων από τα ναρκωτικά

Η αγροτική περιοχή του ανατολικού Northamptonshire είναι ένα σχετικά πλούσιο κομμάτι των East Midlands, αντιμετωπίζει όπως σημαντικό πρόβλημα ναρκωτικών μεταξύ των νέων. Η βρετανική κυβέρνηση επέλεξε να

μην περιλάβει την κομητεία αυτή στις προτάσεις της για τη διάθεση πόρων των διαρθρωτικών ταμείων, και τα κονδύλια που διατίθενται μέσω του Προγράμματος Δράσης της ΕΕ για την Καταπολέμηση της Εξάρτησης από τα Ναρκωτικά διοχετεύονται, κατά τα φαινόμενα, σε μεγάλης κλίμακας επαγγελματικά προγράμματα με κοινοτική διάσταση.

Κατόπιν αυτών, ποία πρακτικήποστήριξη, οικονομική ή άλλη, θα μπορούσε να προσφέρει η Επιτροπή σε μια τοπική ομάδα κατοίκων που είναι αποφασισμένοι να αντιμετωπίσουν το σοβαρό και επιδεινούμενο αυτό πρόβλημα;

Απάντηση του κ. Vitorino εξ ονόματος της Επιτροπής

(15 Φεβρουαρίου 2000)

Η Επιτροπή αναγνωρίζει το γεγονός ότι οι τοπικές κοινότητες αποτελούν σημαντικό δυναμικό για κάθε προσπάθεια αντιμετώπισης του προβλήματος των ναρκωτικών. Ίσως, η καλύτερη δυνατότητα που προσφέρεται στους κατοίκους της αγροτικής περιοχής του ανατολικού Northamptonshire για να λάβουν πρακτικήποστήριξη των δραστηριοτήτων τους είναι να απευθυνθούν σε κάποιον εθνικό οργανισμό, όπως για παράδειγμα το ADFAM (National Helpline for Families and Friends of Drug Users). Ο οργανισμός αυτός μπορεί να θέσει στη διάθεση των κατοίκων την εμπειρία που διαθέτει στον τομέα αυτό και να τους παράσχει πληροφορίες για άλλα παρόμοια σχέδια αλλού στην Ευρώπη.

Το ADFAM είναι μέλος του δικτύου European Drug Helplines που χρηματοδοτείται από το Πρόγραμμα της Ευρωπαϊκής Κοινότητας για την καταπολέμηση των ναρκωτικών. Το πρόγραμμα αυτό ήταν η κύρια πηγή της κοινοτικής χρηματοδότησης για την καταπολέμηση των ναρκωτικών κατά την περίοδο 1996-2000. Χρηματοδότησε τη σύσταση και τις πρακτικές εργασίες πολλών από τα εν λόγω ευρωπαϊκά δίκτυα, καθώς και σχέδια καταπολέμησης των ναρκωτικών σε ευρωπαϊκή κλίμακα. Πολλά από τα δίκτυα αυτά παρέχουν χρήσιμες συμβουλές καιποστήριξη για τοπικού επιπέδου δραστηριότητες. Επίσης, διαδίδουν πληροφορίες σχετικά με τις βέλτιστες πρακτικές στον τομέα της καταπολέμησης των ναρκωτικών. Επί του παρόντος, η Επιτροπή διερευνά τις δυνατότητες παράτασης του κοινοτικού προγράμματος για την καταπολέμηση των ναρκωτικών κατά δύο έτη.

Πληροφορίες για αξιολογηθέντα ευρωπαϊκά σχέδια περιορισμού της ζήτησης ναρκωτικών παρέχονται και μέσω του Διαδικτύου, στην ιστοσελίδα του Ευρωπαϊκού Κέντρου Παρακολούθησης Ναρκωτικών και Τοξικομανίας (http://www.emcdda.org/). Πρόκειται για ένα πολύτιμο μέσο αποκόμισης γνώσεων από τις εμπειρίες ανάλογων σχεδίων που πραγματοποιούνται σε άλλες περιοχές της Κοινότητας.

Είναι επίσης δυνατή η χρηματοδότηση καινοτόμων σχεδίων μεψηλή συμμετοχή τοπικών κοινοτήτων μέσω της κοινοτικής πρωτοβουλίας για την απασχόληση (Integra και Youthstart). Η πρωτοβουλία «Απασχόληση» έχει ως στόχο να παρέχει βοήθεια στα άτομα με ειδικές δυσκολίες για την εξεύρεση ή διατήρηση κατάλληλης εργασίας. Αν και η εν λόγω πρωτοβουλία δεν αναφέρεται ειδικά στα ναρκωτικά, τα χρηματοδοτούμενα σχέδια έχουν συχνά ισχυρή προληπτική επιρροή. Τα περισσότερα από τα σχέδια της πρωτοβουλίας «Απασχόληση» λήγουν κατά τη διάρκεια του 2000. Ωστόσο, η προληπτική και καινοτόμος προσέγγιση θα συνεχιστεί στα πλαίσια της νέας κοινοτικής πρωτοβουλίας EQUAL για την περίοδο 2000-2006. Πληροφορίες σχετικές με το πρόγραμμα παρέχονται στην ιστοσελίδα της «Απασχόλησης», στη διεύθυνση www.europs.be.